ARSYLWI / NODIADAU MAES 

Cofnod 1
	Dyddiad ac amser, grŵp blwyddyn: 


	Ble a Phryd:  Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Y digwyddiad cyntaf hoffwn siarad amdano yw’r un ag arsylwais yng ngwers Blwyddyn 6 ar ddiwedd y diwrnod cyntaf, tua hanner wedi dau o’r gloch. Roeddwn i’n disgwyl i’r plant i ymddwyn yn ddiflas ac i fod yn flinedig gan ystyried taw diwedd y dydd oedd e, ond mae rhaid i mi ddweud, roedd awyrgylch y dosbarth yn un positif, yn llawn plant gweithgar a oedd yn canolbwyntio. 
Y dasg ar law oedd parhau â gwaith y bore: i ymchwilio a chofnodi ffeithiau ynglŷn â phlanhigion a’u prosesau. U’n o’r prif rannau o’r dasg yma oedd i labeli diagram o flodyn.

	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach) 

Y peth mwyaf amlwg wrth arsylwi’r dosbarth yma, oedd y ffaith bod y plant yn edrych fel y maent yn gwneud gwaith cwbl wahanol – rhai yn canolbwyntio ar y daflen â’r diagram arni, rhai yn creu pwynt pŵer ar liniadur, a rhai yn creu darluniau o’u hun o’r blodyn yn eu llyfrau thema. 
Wrth drafod gyda nifer fawr o ddisgyblion, dysgais i eu bod nhw’n cael yr opsiwn i ddewis ym mha ffordd y maent yn mynd ati i gyflawni eu gwaith – roedd ganddyn nhw restr wirio yng nghefn eu llyfrau oedd yn eu galluogi i gofnodi pa ddulliau oedden nhw wedi gwneud hyd yn hyn a pha ddulliau oedd ar gael iddynt wneud ar gyfer y dasg.
Siaradais i â chwpl o ddisgyblion ar bob bwrdd er mwyn ennyn y rhesymau dros eu dewisiadau o ysgrifennu / creu pwynt pŵer a.y.y.b...Esboniodd y rhai a oedd yn creu pwynt pŵer eu bod nhw’n hoff iawn o weithio ar y gliniaduron oherwydd ei bod hi’n gyfle i ddefnyddio a datblygu sgiliau digidol amrywiol. 
Roedd y sgiliau yma’n cynnwys: y sgil i ddefnyddio’r we i ymchwilio a darganfod y wybodaeth berthnasol ac oedd eisiau am blanhigion i gyflawni anghenion y wers, defnyddio’r rhaglen pwynt pŵer i gyflwyno a threfnu eu darganfyddiadau ac i ddefnyddio’r feddalwedd i ymarfer eu sgiliau creadigol trwy ddefnyddio effeithiau animeiddio a thrawsnewidiad(au) i greu cyflwyniad diddorol a chyffrous. Mae hyn, wrth gwrs, yn cysylltu ag agweddau pwysig o’r Cwricwlwm i Gymru lle nodir y sgiliau trawsgwricwlaidd sy’n cynnwys datblygu cymhwysedd digidol ac un o’r pedwar diben dysgu – cefnogi dysgwyr i ddod yn gyfranwyr mentrus a chreadigol, sy’n barod i chware rhan lawn mewn gwaith. 
Wrth drafod â disgyblion eraill yn y dosbarth, egluron nhw eu bod e’n well arnyn nhw i gwblhau’r dasg trwy waith ysgrifenedig yn eu llyfrau, a’u ffocws nhw oedd trosglwyddo'r wybodaeth o’r taflenni gwybodaeth a rhoddwyd gan yr athro iddynt i’w llyfrau thema mewn ffordd daclus a threfnus. Nododd un disgybl hefyd eu bod nhw’n hoff iawn ar waith ysgrifenedig fel y dasg hon, gan eu bod hi’n eu galluogi iddyn nhw grynhoi a phrosesu’r manylion pwysig trwy ailysgrifennu'r wybodaeth hon mewn ffordd fwy dealladwy iddyn nhw. Yn ychwanegol, dywedodd un o’r disgyblion fod y broses o ddarllen, adfyfyrio ar y wybodaeth, ac yna ei hailysgrifennu yn dechneg dda er mwyn sicrhau eu bod yn cofio’r hyn ag o’n nhw’n astudio.

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Hoffwn edrych ar yr agweddau a syniadau a gyflwynwyd gan yr Ysgol Luniadaethol a’r Ysgol Ddyneiddiol ynglŷn ag addysgu plant – maent yn argymell mewn ffyrdd gwahanol syniadau ynglŷn a sut y mae plant yn cael eu haddysgu’n orau. 

Hoffwn edrych yn ddyfnach i’r cysyniad mae’r ddwy ysgol yn argymell – bod hawl i’r plant adeiladu addysg eu hun, yn enwedig yr ysgol Ddyneiddiol sy’n hyrwyddo caniatau ein plant i ddysgu beth y maen nhw eisiau yn y ffordd y maen nhw eisiau hefyd. 

Credaf efallai bydd gwaith John Holt, yn enwedig a’r hyn sydd i ddarllen yn ei lyfr Why Children Fail, sy’n seiliedig ar gwrdd ag anghenion emosyinol ein plant a sicrhau awyrgylch ac amodau cyfforddus iddynt weithio tu fewn i, yn hynnod o ddiddorol a defnyddiol wrth ystyried y digwyddiad critigol yma.


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

· Amgylchedd gweithgar, tawel. 
· Dysgwyr yn canolbwyntio ar eu gwaith. 
· Ni welais i lawer ohonynt yn siarad neu’n gwrthod gweithio.
· Athro yn mynd o gwmpas yr ystafell ambell waith i gynnig sylwadau.













Cofnod 2
	Dyddiad ac amser, grŵp blwyddyn:


	Ble a Phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Cyfeiriaf at ddigwyddiad critigol arall ag arsylwais mewn dosbarth Blwyddyn 6, ond un arsylwaf ar yr ail ddiwrnod o’m hymweliad oedd hwn. Gosododd yr athro dasg iddynt weithio fel tîm i ateb cyfres o gwestiynau mathemateg, wedi’u hysgrifennu ar gardiau a ddarparodd un yr un i bawb yn y dosbarth. 
Ar dop y cerdyn oedd ateb i gwestiwn, ac ar waelod y cerdyn bydd gwestiwn mathemategol. Er enghraifft;
Cerdyn 1 - Ateb: 4 - Cwestiwn: Beth yw 6 x 5?
 Cerdyn 2 - Ateb: 30 - Cwestiwn: Beth yw 500 – 463?
Felly, roedd y cardiau’n ffurfio cadwyn o gwestiynau ac atebion. 
Dyma oedd y dasg offenedig i’r wers fathemateg a gynhaliwyd cyn amser egwyl. 

	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

Esboniodd yr athro i ni a oedd yn eu harsylwi, taw tasg yr oedd y plant wedi chwarae o’r blaen oedd hon, ag un yr oedden wedi chwarae a bydden nhw’n chwarae pob dydd yr wythnos yna. 
Rhoddodd yr athro amserydd ar sgrin y bwrdd gwyn digidol a gosod her i’r dysgwyr – i drio curo’r amser a gymerodd iddynt gwblhau ateb pob cwestiwn yn gywir yn gynt nag oedden nhw'r diwrnod cyn. Gwelais i lawer o’r plant yn cyffroi wrth dderbyn yr her yma.
Gorfododd yr athro iddynt sefyll tu ôl i’w cadeiriau er mwyn sicrhau eu bod nhw ar ddihun ac yn canolbwyntio ar yr her o’u blaenau. 
Rhedodd y dasg yn dda nes i un plentyn beidio sylweddoli taw nhw piau’r garden â’r ateb a oedd angen, a dechreuodd y plant troi’n fwy aflonydd wrth aros am yr ateb yma. Wrth i’r plentyn yma sylweddoli eu camgymeriad a chynnig yr ateb i weddill y dosbarth, dioddefodd y disgybl bach o ddirmyg eu cyfoedion am golli amser iddynt ymhlith tasg â ffocws ar fod yn gyflym. Yn y diwedd, llwyddodd y dosbarth i guro’i amser targed ac ymfalchïodd y myfyrwyr yn eu llwyddiant i weithio fel tîm.
Nodais fod y dasg yn un hynod o dda er mwyn annog datblygu sgiliau amrywiol megis: sgiliau cyfathrebu a siarad yn eglur, gwrando ar eraill yn astud yn ogystal â’r sgiliau mathemateg oedd angen i wirio os taw nhw oedd piau’r ateb oedd eisiau ar y pryd. Yn debyg i’r dasg a welwyd yn y digwyddiad critigol cyntaf, adlewyrchodd y dasg hon eto elfennau ac amcanion o’r pedwar diben dysgu fel: y gallu i “ddefnyddio rhif yn effeithiol”, y gallu i “gyfathrebu’n effeithiol”, a’r gallu i “chwarae rolau...mewn timau’n effeithiol ac yn gyfrifol.”. Roedd y dasg yn amlwg hefyd yn canolbwyntio ar ddatblygu rhifedd y plant fel un o’r sgiliau trawsgwricwlaidd yn y Cwricwlwm i Gymru.
Ychwanegodd yr elfen amseredig yma at yr her sy’n adlewyrchu un o nodau cyntaf un o’r pedwar diben, i gefnogi plant i ddatblygu’n ddysgwyr uchelgeisiol, sef  “gosod safonau uchel iddyn nhw eu hunain ac yn chwilio am heriau ac yn eu mwynhau”.

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?
Eto, credaf bydd damcaniaeth yr Ysgol Luniadaethol  yn ddefnyddiol i ystyried wrth ymchwilio’r digwyddiad critigol yma – gan eu bod nhw’n rhesymu bod dysgu yn digwydd wrth i ni adfyfyrio ar ein gwaith ac ailadrodd yr un pynciau a thasgau tro ar ôl tro er mwyn eu cadw nhw yn ein cof hir-dymor. 

Efallai bydd gwerth i mi edrych yn ddyfnach i waith J. B. Watson ar y cof er mwyn gosod sail cryfach i’m dealltwriaeth o’r damcaniaeth tu ôl i’r ffordd rydym yn storio gwybodaeth yn ein hymenyddiau.

Hoffwn i ganolbwyntio ar sut i ddefnyddio tasgau sy’n annog cyd-weithio sy’n osgoi’r risg o greu awyrgylch cas neu anghyfforddus i’r disgyblion sy’n gweld y dasg benodol yn anodd. Bydd ymchwilio i sut allai athro defnyddio syniad yma o ‘gystadlu’ mewn ffordd cadarnhaol, ac i hyrwyddo dysgu yn lle naws cystadleuol sy’n effiethio ar hyder y disgyblion.

	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

· Nid bai yr athro oedd yr elfen o ddirmygu, wrth gwrs, a chynigon nhw sylwad i atgoffa’r plant i weithio fel tîm yn gyflym. 












Cofnod 3
	Dyddiad ac amser, grŵp blwyddyn:


	Ble a Phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Arsylwais y digwyddiad critigol yma ar ddechrau’r ail diwrnod arsylwi; dydd mawrth oedd hi. 

Eto, gwers fathemateg oedd hwn, lle roedd y plant yn parhau i ddysgu am lluosi hir oddi ar wers y diwrnod cyn. Gan ei bod yn ddechrau’r diwrnod, roedd y plant yn digon awyddus i ddechrau ar eu gwaith. 





	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

Y digwyddiad rwyf yn mynd i gyflwyno yw’r cyflwyniad ar ddechrau’r wers fathemateg, lle cyflwynodd yr athro pwnc y wers, nod y wers a lle cymeron nhw’r amser i atgoffa’r plant o’r hyn yr oedden nhw’n gwybod am y pwnc yn barod. Gwnaeth yr athro hwn trwy fodelu, gofyn cwestiynau and chynnal gweithgaredd agoriadol yn seiledig ar y gwaith lluosi. 

Defnyddiodd yr athro y bwrdd gwyn er mwyn ysgrifennu nod y wers i’r disgyblion bod yn ymwybyddol o’r hyn a oedd yn eu disgwyl oddi wrthynt. 

Gofynnod yr athro nifer fawr o gwestiynau i’r disgyblion megis: “Beth yw lluosi hir?”, “Pwy sy’n gallu cofio’r ddwy dechneg dysgon ni er mwyn datrys symiau lluosi hir?” a ”Sut ydych chi’n teimlo am luosi hir a’r technegau yma?”.

Ar gyfer y modelu, penderfynodd yr athro dewis esiampl swm er mwyn atgoffa ac ail-ddysgu’r plant am sut i ddatrys y broblem o’u blaenau. Yn gyntaf, dewisodd yr athro y dechneg draddodiadol o ddatrys y swm a gofyn i’r disgyblion cynnig y cyfarwyddiadau a’r atebion wrth i’r athro ysgrifennu y datrysiad. Defnyddiodd yr athro yr amser yma i gywiro unrhyw atebion neu syniadau anghywir ac atgyfnerthu atebion cywir. Defnyddiodd yr athro esiampl o’r ail dechneg yn ur un modd.

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?


Hoffwn ymchwilio i weld beth mae’r byd academaidd yn credu sy’n gwneud agoriad da i wers a sut mae modd creu gweithgaredd agoriadol effeithiol er mwyn denu sylw y disgyblion a’u paratoi am y wers sydd i ddod. 

Mae gen i ddiddordeb i weld os y byddai eraill yn cefnogi’r technegau a ddefnyddiwyd gan yr athro ag arsylwais er mwyn creu agoriad i wers, nes os y bydden nhw’n awgrymu pethau gwahanol. 

Wedi gwneud gwaith ac edrych ar Egwyddorion Cyfarwyddo Rosenshine fel rhan o’r cwrs, credaf efallai bydd ei restr o gyfarwyddiadau yn ddefnyddiol er mwyn i mi ddod yn gyfarwydd ac yn ymwybodol o pa gyfarwyddiadau sy’n effeithiol a pham. 





	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)



Hoffwn nodi’r natur eglur yr athro ag arsylwais, a’u defnydd o ‘dual-coding’ wrth iddynt gyflwyno’r agoriad i’r wers fel rhywbeth hoffwn i adlewyrchu fel rhan o agoriadau fy hun. 












